Golobok

**Golobok** je naselje u Srbiji u opštini Smederevska Palanka u Podunavskom okrugu. Prema popisu iz 2002. bilo je 2396 stanovnika (prema popisu iz 1991. bilo je 2714 stanovnika).

## Historija
Golobok se nalazi severno od Palanke, u opštini Smederevske palanke.
Nema podataka na osnovu kojih bi se mogla utrditi starost ovog naselja. Ali ima tragova koje govore da je ovde još u vrlo ranim vremenima postojalo naselje.

Na Vranovačkom Brdu su 1901. g. seljaci iskopavali zlatan đerdan, zlatno i srebrno prstenje. Ovo su svakako tragovi iz rimskog doba, a i za Kameni Bunar se misli da je iz toga doba. Zapadno od sela, blizu Vlahova, postoji mesto koje se zove „*Selište*“, na kome je svakako ranije bilo neko naselje.

Golobok se pominje u aračkim spiskovima (*poreski spiskovi*) i imao je 1818. g. 39 a 1822. g. 44 kuće. Godine 1846. selo je imalo 86 kuća, a po popisu 1921. g. u selu je bilo 452 kuće sa 2619 stanovnika.

Selo je osnovano u Potoku, tu su bile prve kuće; i tu su se nastanoli preci Gajića (Ignjatovića), koji su „*prvi udarili kolac u selu*.“ Došli su ovamo iz Crne Gore, još za vlade Turaka. Turke su često napadali i mnoga zla zadavali. Zbog toga ovi nisu rado prolazili kroz Golobok i žalili su se da im mnogo smetaju „ oni golih bokova“, jer su Gajići nosili „ *srozane čakšire*.“ Po ovome, vele, Gjići su nazvani Golobočanima, a po njima i selo (danas imaju razna prezimena), Gajići, Raškovići, Jozići, Ivanovići i Đurđevići.

Zatim ima doseljenika iz Crne Gore (Popovići ), pa iz Kačera (Šilopojci), zatim iz Osata (Paučinci-Nikolići), iz Guče u Dragačevu (Nikolići, Mijailovići, Milojevići, Erići i Pertrovići), od Vučitrna (Kosovo i Metohija) (Ivkovići, Živkovići) i t. d. Po poreklu se stanovništvo može grupisati : bilo je 17 porodica sa 182 kuće dinarskih doseljenika, 10 porodica sa 214 kuća kosovsko metohijskih doseljenika, 3 porodice sa 22 kuće šopskih doseljenika, 1 porodica sa 4 kuće doseljenika iz „preka“ (Vojvodine), 8 kuća doseljenika iz okoline i 2 kuće Roma (cigana) zaključno sa 1921. godinom. (podaci krajem 1921. godine).

## Demografija
U naselju Golobok živi 1921 punoletni stanovnik, a prosečna starost stanovništva iznosi 41,8 godina (40,3 kod muškaraca i 43,4 kod žena). U naselju ima 631 domaćinstvo, a prosečan broj članova po domaćinstvu je 3,80.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura:
* Korišćena Literatura:
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani

* *Napomena*

U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)